Parc des Princes

Parc des Princes – futbolo stadionas pietvakarių Paryžiuje, Prancūzijoje. Atidarytas 1972 m. birželio 4 d. Jo talpa – 46 480 žiūrovų. Namų rungtynes nuo 1974 m. birželio žaidžia Paris Saint-Germain futbolo klubas. Kaip įvairios paskirties stadionas pastatytas vietoje seno Le Parc stadiono, atidaryto 1897 m. liepos 18 d. Parc des Princes yra trečias pagal dydį futbolo stadionas Prancūzijoje, kuriame iki pastatant Stade de France stadioną žaidė Prancūzijos vyrų futbolo rinktinė ir Prancūzijos regbio rinktinė. Nuo 1990 m. stadionas priklauso Paryžiaus tarybai.

Tai svarbus paminklas Prancūzijos sporte, turintis didžiulę reikšmę Prancūzijos kultūrai. Le Parc stadione vyko 1900 m. vasaros olimpinės žaidynės, taip pat dvi FIFA Pasaulio taurės, du UEFA Europos futbolo čempionato finalai, trys UEFA Čempionų lygos finalai, du UEFA Europos lygos finalai, vienas UEFA Taurių laimėtojų taurės finalas, 128 Prancūzijos futbolo rinktinės varžybos, 33 Prancūzijos futbolo taurės, trys Prancūzijos lygos taurės finalai, regbio varžybos, vienas pasaulio treko čempionatas ir 54 Tour de France finišai. Stadione taip pat vyko bokso varžybos bei muzikos koncertai.

Galerija

Nuorodos 

 PSG klubo svetainė

Išnašos 

Prancūzijos futbolo stadionai
Paryžiaus sporto statiniai